Nevesta na úteku

Nevesta na úteku je americký film režiséra Garryho Marshalla z roku 1999. Je jeho pokusom zopakovať úspech, ktorý dosiahol s filmom Pretty Woman, čomu malo dopomôcť i angažovanie rovnakých hlavných predstaviteľov - Julie Robertsovej a Richarda Gerea.

 Dej 

Maggie je duchaplná, atraktívna mladá žena, ktorá však nemá šťastie na vážne vzťahy a už trikrát utiekla svojím ženíchom od oltára. Mladý novinár Ike Graham si vypočul v bare rozprávanie o jej slávnych útekoch spred oltára a rozhodne sa o nej napísať článok do novín, ktorý však obsahuje niekoľko faktických chýb. Z článku sa stane novinársky hit, ktorý Maggie preslávi. Tá si nechce pripustiť, že by sa vyhýbala záväzkom, pretože má strach vo straty slobody, tak ako to Ike popisuje vo svojom článku, a tak sa rozhodne zažalovať redakciu za zverejnenie svojho súkromia. Ike Graham sa však nevzdáva, ale miesto toho sa vydá do malého mestečka Hale v Marylande, v ktorom Maggie býva, aby získal dôkazy o svojej pravde. Prichádza práve včas, pretože sa práve schyľuje k štvrtej svadbe. Maggie sa chystá pred oltár so svojím štvrtým priateľom Bobom, ktorý je futbalovým trénerom na miestnej strednej škole. Pred svadbou sa Ike zoznamuje postupne so všetkými bývalými i súčasnými aktérmi - bývalými ženíchmi, priateľmi, rodinou, jej snúbencomi aj samotnou Maggie. Tej sa nepáči, že okrem svadby má na krku aj ďalší problém, ktorým je neodbytný novinár Ike. Ani táto svadba však nedopadne dobre, pretože Maggie postupne zisťuje, že jej city k Bobovi nie sú tie pravé na to, aby vystačili pre manželstvo, a tak sa rozhodne ujsť spred oltára. No keď v Ikeovi konečne nájde toho pravého, napokon sa ho sama rozhodne požiadať o ruku. Vo svoj svadobný deň však dostane trému a napokon nechá stáť Ika samého pred oltárom a utečie. Ike sa ju snaží dobehnúť, no nepodarí sa mu to, a tak sa napokon vracia do svojho bytu v New Yorku, kde nájde Maggie, ako sa snaží spriateliť s jeho kocúrom. Všetko sa napokon vysvetlí a rozhodnú sa pre súkromný svadobný obrad, počas ktorého už konečne Maggie svoj svadobný deň dovedie do úspešného konca.

 Exteriéry 

 Baltimore, Maryland, USA (vykreslené ako New York)
 Berlín, Maryland, USA (hlavná ulica, exteriéry, scény v banke)
 Long Green Pike, Long Green, Maryland, USA
 New Windsor, Maryland, USA (scény z kostola)
 Snow Hill, Maryland, USA (stredná škola)

 Hudba 

 "Let's Make A Deal" (Dangerman)
 "Pa Colombia" (Willie Colón)
 "Ready To Run" (Dixie Chicks)
 "Maneater" (Daryl Hall a John Oates)
 "Minstrel Montage" (Joseph Williams Andrews, William Todd Crosby, Eugene Walker Jackson Jr. a Robert Lee Jones)
 "Sugar Magnolia" (Jugglins Suns)
 "Ave Maria" (Franz Schubert)
 "Canon & Guigue For Three Violins & Keyboard" (Johann Pachelbel)
 "Figarova svadba" (Wolfgang Amadeus Mozart) 
 "Ripple" (The Grateful Dead)
 "Ripple" (Yul Vazquez)
 "It Never Entered My Mind" (Miles Davis)
 "The Andy Griffith Show Theme" (Earle H. Hagen a Herbert W. Spencer)
 "And That's What Hurts" (Daryl Hall a John Oates)
 "Polynesian Drums 1 a 2" (Alain Leroux)
 "My Little Grass Shack" (Joseph Williams Andrews, William Todd Crosby, Eugene Walker Jackson Jr. a Robert Lee Jones)
 "You Pita" (Alain Leroux)
 "I Love You" (Martina McBride)
 "Jesu, Joy of Man's Desiring" (Johann Sebastian Bach)
 "Bridal Chorus" "Lohengrin" (Richard Wagner)
 "Svadobný pochod" z diela "Sen noci svätojánskej" (Felix Mendelssohn-Bartholdy)
 "Air On The G String" (Johann Sebastian Bach)
 "Menuet" zo "Sonáty No. 33" (Joseph Haydn)
 "Blue Eyes Blue" (Eric Clapton)
 "Aura Lee" (Joseph Williams Andrews, William Todd Crosby, Eugene Walker Jackson Jr. a Robert Lee Jones)
 "Hallelujah Chorus" z "Mesiáša" (Georg Friedrich Händel)
 "You Can't Hurry Love" (Dixie Chicks)
 "You Sang To Me" (Marc Anthony)
 "Where Were You (On Our Wedding Day)?" (Billy Joel)
 "Before I Fall In Love" (CoCo Lee)
 "I Still Haven't Found What I'm Looking For" (U2)
 "You're the Only One For me" (Allure)
 "From My Head to My Heart" (Evan and Jaron)
 "Jungle in My Heart" (Jugglins Suns)
 "Wipe Out" (B. Badand, Kenneth Karman a Bill Bernstein)
 "Good Night, Ladies" (Joseph Williams Andrews, William Todd Crosby, Eugene Walker Jackson Jr. a Robert Lee Jones)
 "It Will Take A Long Long Time" (Roxette)
 "Never Saw Blue Like That" (Shawn Colvin)

 Externé odkazy 




Kategória:Filmy z 1999
Kategória:Filmy USA
Kategória:Filmy podľa názvu